**PRAVILA NAGRADNOG NATJEČAJA  
„Stipendija za studij Računarstva Aspira – Shift Conference 2020“**

I. Opće odredbe

Natječaj pod nazivom„Stipendija za studij Računarstva Aspira – Shift Conference 2020“ raspisuje Visoka škola za menadžment i dizajn Aspira, Mike Tripala 6, 21 000 Split, OIB: 14885934105 (u daljnjem tekstu Organizator).

II. Svrha Natječaja  
Nagradni natječaj raspisuje se u svrhu promocije Visoke škole za menadžment i dizajn Aspira.

III. Trajanje Natječaja  
Nagradni natječaj traje od 14. do 15. rujna 2020.g.

IV. Pravo sudjelovanja  
Pravo sudjelovanja u natječaju Stipendija za studij Računarstva Aspira – Shift Conference 2020“ (u daljnjem tekstu Natječaj) imaju sudionici koji su:

a. sudionici prema Pravilima i uvjetima organizatora Shift Conference,  
b. položili državnu maturu ili  
c. u školskoj godini 2019./2020. upisali završni razred srednje škole, odnosno sudionici koji će u akademskoj godini 2020./2021. ispunjavati uvjete za upis na preddiplomski stručni studij  
„Računarstvo, smjer Programsko inženjerstvo“.  
Nemaju pravo sudjelovanja na Natječaju pojedinci koji su već ranije bili upisani ili koji su upisani na preddiplomski ili diplomski stručni studij na Visokoj školi za menadžment i dizajn Aspira.

V. Nagrada  
Dodjeljuje se sljedeća nagrada:  
a. pokriće troškova školarine u iznosu od 50.000,00 kuna (slovima: pedeset tisuća kuna) za  
preddiplomski studij „Računarstvo, smjer Programsko inženjerstvo“ za jednog sudionika koji  
uspješno riješi nagradni zadatak i koji zadovoljava pravo upisa na studij.  
Nagrada se dodjeljuje odabranom sudioniku koji zadovoljava uvjete za upis sukladno zakonskim odredbama i općim aktima Visoke škole za menadžment i dizajn Aspira te koji na poziv Organizatora podnese dokaze o ostvarivanju prava na sudjelovanje u ovom Natječaju.

VI. Način prijave i tema Natječaja  
Za sudjelovanje u Natječaju potrebno je riješiti nagradni jedan logički zadatak putem web forme za čiji pristup je potrebno biti sudionik Shift Conference 2020.g.  
  
  
Svi sudionici koji do 15. rujna 2020. pošalju riješeni nagradni zadatak konkuriraju za osvajanje nagrade. Odluku o pobjedniku donijet će stručni žiri koji čine tri  
predstavnika Organizatora.  
Najkasnije do 15. rujna 2020., unutar službenog programa Shift Conference biti će objavljen pobjednik nagradnog natječaja. Pobjednik će biti objavljen i na službenoj web-stranici Organizatora (www.aspira.hr).

VII. Obveze pobjednika  
Pobjednik Natječaja ima rok za preuzimanje nagrade i upis na Visoku školu za menadžment i dizajn Aspira najkasnije do 23. rujna 2020.g. zaključenjem Ugovora o studiranju i Ugovora o stipendiranju jer u protivnom gubi pravo na nagradu. U slučaju da je dobitnik nagrade polaznik završnog razreda srednje škole i namjerava upisati studij u akademskoj godini 2020./2021. potrebno je službenom pisanom potvrdom potvrditi preuzimanje nagrade.

VIII. Završne odredbe  
Prijavom na Natječaj sudionici potvrđuju da su upoznati s pravilima Natječaja te da iste prihvaćaju u cijelosti. Pogrešne, krivotvorene ili nepotpune prijave su nevažeće i ne daju pravo sudionicima ni na kakvu naknadu ili pravo na sudjelovanje na Natječaju.

Organizator je ovlašten na temelju diskrecijske procjene u bilo kojem trenutku i bez obrazloženja diskvalificirati bilo kojeg sudionika ako isti krši zakonske propise koji su na snazi u Republici Hrvatskoj ili svojim postupcima narušava ugled ili šteti interesima Shift Conference ili Organizatora.

IX.  
Sudjelovanjem u Natječaju, sudionici su suglasni da se njihovi nagradni zadaci, njihova imena i prezimena te ostali podaci mogu od strane Organizatora objaviti i koristiti bez naknade u svrhu promidžbe i oglašavanja. Prihvaćanjem ovih Pravila, svi sudionici Natječaja prenose pravo isključivog iskorištavanja autorskih prava na dostavljene materijale (nagradni zadatak) te ovlašćuju Organizatora da dostavljene materijale oglašavaju u svim medijima u svrhu promocije Organizatora. Prihvaćanjem Pravila Natječaja, svaki sudionik jamči da je autor, vlasnik ili ima pravo na korištenje/objavljivanje podataka/materijala koje koristi tijekom Natječaja te snosi sve posljedice u slučaju eventualnog spora koji bi mogao doći od treće strane. Sudionici Natječaja se dostavom materijala za Natječaj odriču bilo kakvih potraživanja prema Organizatoru po bilo kakvoj osnovi.

X.  
Organizator se ni pod kojim uvjetima i ni na koji način neće smatrati odgovornim ako neispunjenje obveza proizlazi iz razloga više sile ili bilo kojeg drugog razloga na koji ne može utjecati ili se smatrati odgovornim za njegov nastanak.

XI.  
Sudjelovanjem u Natječaju, sudionici kao davatelji osobnih podataka, izričito pristaju i ustupaju sljedeće osobne podatke: ime i prezime, adresu elektroničke pošte i podatke o obrazovanju, i to Organizatoru kao voditelju obrade osobnih podataka. Navedene će podatke Visoka škola za menadžment i dizajn Aspira obrađivati u svrhu slanja informacija sudionicima Natječaja/davatelju osobnih podataka o proizvodima i uslugama Organizatora putem elektroničke pošte. Osobni podaci koje sudionici Natječaja dostave bit će upotrijebljeni i za provjeru te potvrdu da su primili nagradu u slučaju osvajanja iste, te se neće prikupljati, obrađivati i dostavljati trećim osobama bez ovlaštenja sudionika Natječaja. Organizator će osobne podatke sudionika čuvati za sve vrijeme trajanja Natječaja, te nakon završetka Natječaja, sve do opoziva sudionika. Sudionik ima pravo u svakom trenutku zatražiti pristup, odnosno potvrdu o tome obrađuju li se osobni podaci koji se odnose na njega, te će mu Organizator i u razumnom roku pružiti sve informacije koje se odnose na obradu njegovih podataka. Sudionik može u svakom trenutku, a u vezi s obradom svojih podataka, kontaktirati Službenika za zaštitu osobnih podataka na e-mail: antea.jankovic@aspira.hr.

XII.  
Nagrada ne može biti zamijenjena za gotovinu ili prenesena na drugu osobu te sudionici ne mogu zahtijevati nagrade u većim količinama ili drukčije nagrade od onih koje su navedene u ovim Pravilima.

XIII.  
Natječaj može biti prekinut ili izmijenjen u bilo kojem trenutku prema odluci Organizatora, objavom na internetskim stranicama Organizatora.

XIV.  
U slučaju spora između Organizatora i sudionika Natječaja nadležan je sud u Splitu.